Ժուռնալիստիկայի ֆակուլտետում նոր տեխնոլոգիաների կիրառումը կարևոր տեղ է զբաղեցնում, քանի որ ուսումնական գործընթացի մի զգալի մասն էլ իրականացվում է վիրտուալ ասպարեզում` դասախոսների և ուսանողների էլեկտրոնային շփման միջոցով: journalist.am էլեկտրոնային ուսումնական պարբերականը, որի խմբագրությունը տեղակայված է մուլտիմեդիա լաբորատորիայի Նոր մեդիայի և հաղորդակցության հետազոտությունների լսարանում, Հայաստանում միակ վիրտուալ խմբագրությունն է, ուր լրագրողների դերում հանդես են գալիս ուսանողները, իսկ խմբագիրների` դասախոսները: